CELEX: 62014CN0073
Language: et
Date: 2014-02-10 00:00:00
Title: Kohtuasi C-73/14: 10. veebruaril 2014 esitatud hagi — Euroopa Liidu Nõukogu versus Euroopa Komisjon

29.3.2014   
            
            
               ET
            
            
               Euroopa Liidu Teataja
            
            
               C 93/21
            
         10. veebruaril 2014 esitatud hagi — Euroopa Liidu Nõukogu versus Euroopa Komisjon
   (Kohtuasi C-73/14)
   2014/C 93/35
   Kohtumenetluse keel: inglise
   
      Pooled
   
   
      Hageja: Euroopa Liidu Nõukogu (esindajad: A. Westerhof Löfflerová, E. Finnegan, R. Liudvinaviciute-Cordeiro)
   
      Kostja: Euroopa Komisjon
   
      Hageja nõuded
   
   
               —
            
            
               Tühistada komisjoni 29. novembri 2013. aasta otsus esitada Rahvusvahelisele Mereõiguse Kohtule kohtuasjas 21 „Euroopa Komisjoni kirjalik seisukoht Euroopa Liidu nimel” (1); ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   
               1.
            
            
               Nõukogu palub käesolevas hagis Euroopa Kohtul tühistada komisjoni 29. novembri 2013. aasta otsus esitada Rahvusvahelisele Mereõiguse Kohtule kohtuasjas 21 „Euroopa Komisjoni kirjalik seisukoht Euroopa Liidu nimel” („vaidlustatud otsus”).
            
         
               2.
            
            
               Nõukogu leiab, et vaidlustatud otsus, mille komisjon võttis vastu ilma nõukogu heakskiiduta ja vastu tema tahtmist, on ebaseaduslik, kuna see rikub aluslepingutes kehtestatud liidu õiguse aluspõhimõtteid.
            
         
               3.
            
            
               Nõukogu esitab vaidlustatud otsuse tühistamise nõude põhjendamiseks kaks väidet.
            
         
               4.
            
            
               Esiteks, võttes vastu vaidlustatud otsuse, rikkus komisjon ELL artikli 13 lõikes 2 sätestatud volituste jaotamise põhimõtet ja sellest tulenevalt institutsionaalse tasakaalu põhimõtet (esimene väide). Selle väite esimese osa raames väidab nõukogu, et Rahvusvaheline Mereõiguse Kohus on Ühinenud Rahvaste Organisatsiooni mereõiguse konventsiooniga loodud asutus, mis võtab vastu õiguslike tagajärgedega akte, ja et seega oleks Rahvusvahelisele Mereõiguse Kohtule liidu nimel esitatud seisukoha pidanud kujundama nõukogu vastavalt ELTL artikli 218 lõikele 9. Esimese väite teise osa raames väidab nõukogu, et igal juhul on komisjon rikkunud ELL artikli 16 lõiget 1, võttes endale poliitika kujundamise ülesanded, mis aluslepingu viidatud sätte kohaselt kuuluvad ainult nõukogule.
            
         
               5.
            
            
               Teiseks, alustades menetlust, mis viis vaidlustatud otsuse vastuvõtmiseni, rikkus komisjon ELL artikli 13 lõikes 2 sätestatud lojaalse koostöö põhimõtet (teine väide).
            
         
      (1)  Käesolevas etapis ei taotle nõukogu Rahvusvahelisele Mereõiguse Kohtule komisjoni poolt esitatud seisukoha tühistamist.